Probleme pentru bucureştenii care circula astăzi cu mijloacele de transport în comun. Mai mulţi călători au fost suprataxaţi în această dimineaţă atunci când au vrut să îşi valideze cardurile de călătorie şi s-au trezit că au plătit o călătorie cu 2,5 lei şi nu cu 1,3 lei.

Reprezentanţii RATB au anunţat că se lucrează la soluţionarea problemei şi că persoanele care au fost taxate suplimentar pot solicita în scris prin email sau poştă plata diferenţei dintre tariful călătoriei şi suma oprită de sistemul electronic de validare a cardului de călătorie.